Vă voi spune o poveste.
Vă voi spune o poveste
despre cum a apărut cel mai mortal
produs de consum cu putință.
Este țigara.
Țigara este singurul produs de consum
care folosit conform indicațiilor,
își va omorî prematur jumătate din utilizatori pe termen lung,
mai târziu în viață.
Dar asta e și o poveste
despre munca pe care o facem la FDA
și în special, munca pe care o desfășurăm
pentru a crea țigara viitorului,
care nu mai este capabilă să creeze sau să întrețină dependența.
Mulți oameni cred că problema tutunului sau problema fumatului
a fost rezolvată în Statele Unite
datorită marelui progres realizat
în ultimii 40-50 de ani,
referitor la ratele de consum și prevalență.
Și este adevărat.
Rata fumatului a scăzut la cote istorice.
Este adevărat atât pentru adulți cât și pentru copii.
Și este adevărat că cei care continuă să fumeze,
fumează mult mai puține țigări pe zi
decât în orice moment din istorie.
Dar dacă v-aș spune că utilizarea tutunului,
în principal din cauza expunerii directe și indirecte
la fumul de țigară,
rămâne cauza principală a bolilor și deceselor complet prevenibile
în această țară?
Ei bine, este adevărat.
Și dacă v-aș spune că omoară mai mulți oameni
decât am crezut inițial?
Și asta este adevărat.
Fumatul ucide mai mulți oameni în fiecare an decât alcoolul, SIDA,
accidentele de mașină,
drogurile ilegale, crimele și sinuciderile la un loc.
În fiecare an.
În 2014,
predecesorul doctorului Adam a publicat
raportul Surgeon General cu ocazia aniversării a 50 de ani,
un raport despre fumat și sănătate.
Acel raport a înregistrat o creștere a numărului de decese cauzate de fumat
pentru că lista bolilor asociate fumatului
a devenit mai mare.
Așa că acum estimăm conservativ
că fumatul ucide 480.000 de americani în fiecare an.
Acestea sunt decese care pot fi prevenite în totalitate.
Cum înțelegem o statistică de genul acesta?
Multe dintre cele auzite la această conferință
sunt despre experiențe individuale și experiențe personale.
Cum ne ocupăm de asta la nivel de populație,
când există 480.000 de mame,
tați, surori, frați, mătuși și unchi
care mor anual din cauza tutunului?
Și apoi ce se întâmplă când te gândești la această traiectorie
în viitor?
Și faceți un simplu calcul:
din momentul aniversării a 50 de ani de la raportul Surgeon General
de acum cinci ani,
când a fost publicată această statistică oribilă,
doar până la mijlocul secolului,
asta înseamnă mai mult de 17 milioane de decese care pot fi evitate
în Statele Unite
din cauza fumatului,
în prinicipal din cauza țigărilor.
Surgeon General a concluzionat
că 5,6 milioane de copii care trăiesc în Statele Unite în 2014
vor muri prematur mai târziu în viață din cauza țigărilor.
Cinci virgulă șase milioane de copii.
Deci asta este o problemă de sănătate enormă pentru noi toți,
dar în special pentru noi ca reglementatori
la Administrația de Alimente și Medicamente
și la Centrul pentru Produse din Tutun.
Ce putem face în legătură cu asta?
Ce putem face pentru a inversa această traiectorie a bolii și morții?
Ei bine, avem un ghid interesant pentru a dezvălui probleme precum:
cum a apărut țigara în forma pe care o știm cu toții?
Care este adevărata natură a afacerilor cu tutun și țigarete?
Cum s-a comportat industria
pe o piață de desfacere neregulată?
Și ghidul nostru
este format din foste documente secrete interne
din industria tutunului.
Veniți cu mine
într-o mașină a timpului a industriei tutunului.
1963
a fost cu 25 de ani înainte ca Surgeon General
să fi putut concluziona în final
că nicotina și țigările creează dependență.
Asta nu s-a întâmplat până la raportul Surgeon General din 1988.
1963
a fost cu un an înaintea primului raport al Surgeon General din 1964.
Îmi amintesc anul 1964.
Nu-mi amintesc raportul Surgeon General,
dar îmi amintesc anul 1964.
Eram un copil care creștea în Brooklyn, New York.
Asta a fost într-un timp în care
când aproape unul din doi adulți fumau în Statele Unite.
Ambii mei părinți erau fumători înrăiți atunci.
Utilizarea tutunului a fost atât de incredibil de normalizată
întrucât - și nu era Carolina de Nord, Virginia sau Kentucky,
acesta era Brooklyn -
în orele de artă am făcut scrumiere pentru părinții noștri.
(Râsete)
Scrumierele pe care le-am făcut erau destul de urâte, dar erau scrumiere.
(Râsete)
Era atât de normalizată că îmi amintesc că am văzut un bol de țigări puse în holul
casei noastre și a altor case
ca un gest de primire când prietenii veneau să viziteze.
Bine, ne-am întors în 1963.
Avocatul de top de la Brown și Williamson,
care era atunci a treia cea mai mare companie de țigări din Statele Unite,
a scris următoarele:
„Nicotina creează dependență.
Noi facem afaceri din vânzarea nicotinei -
un drog ce creează dependență.”
E o declarație remarcabilă,
la fel de mult pentru ce nu spune cât și pentru ce spune.
Nu a zis că fac afaceri cu țigări.
Nu a zis că face afaceri cu tutun.
A zis că fac afaceri din vânzarea nicotinei.
Philip Morris în 1972:
„Țigara nu e un produs,
e un ambalaj.
Produsul e nicotina.
Pachetul e un container pentru doza zilnică de nicotină.
Țigara e recipientul pentru o doză de nicotină.”
Ne vom întoarce la această noțiune de doză mai târziu.
Și R.J. Reynolds în 1972:
„Într-un fel, industria tutunului poate fi considerată
un segment foarte ritualizat și stilizat al industriei farmaceutice.
Produsele din tutun conțin și livrează nicotină,
un drog puternic cu o varietate de efecte fiziologice.”
La acel moment, și pentru multe decenii, public,
industria a negat complet dependența
și a negat complet cauzalitatea.
Dar ei știau adevărata natură a afacerii lor.
Și din când în când
au apărut avertizări privind pericolul pentru sănătatea al țigărilor,
începând cu multe decenii în urmă.
Cum a răspuns industria?
Și cum au răspuns
în acea piață de desfacere nereglementată?
Întorcându-ne în anii 1930,
a fost prin reclame în care apăreau doctori
și alți profesionaliști în sănătate
prin care adresau mesaje menite să linștească.
Aceasta este o reclamă pentru Lucky Strikes,
o țigară populară a anilor '30
[20.679 de doctori spun „Luckies sunt mai puțin iritante.
Protecția gâtului tău împotriva iritației, împotriva tusei.]
(Râsete)
Noi râdem,
dar acesta este tipul de reclamă
folosită pentru a trimite un mesaj de liniștire.
Dăm pe repede-înainte, anii 1950, '60 și '70.
Și aici, din nou, în absența reglementărilor,
vom vedea modificări ale produsului
și ale design-ului produsului
prin care reacționau la îngrijorările privind sănătatea din acea vreme.
Acesta este filtrul Kent Micronite.
Și aici, inovația, dacă doriți, a fost țigara cu filtru.
[Deplină plăcere pentru fumat...
plus dovada a celei mai minunate protecții pentru sănătate.]
Ce fumătorul acestui produs nu a știut,
ce doctorul lui nu a știut,
ce guvernul nu a știut,
e că acest filtru a fost căptușit cu azbest...
(Murmure)
așa că atunci când fumătorii fumau această țigară cu filtru
și încă inhalau chimicalele și fumul
despre care știm că sunt asociate cu cancer, boli pulmonare
și boli de inimă,
ei aspirau și fibre de azbest.
(Murmure)
În anii 1960 și 1970,
așa-numita inovație a fost țigara „light”.
Asta e o marcă comună a vremurilor numit True.
Și asta e după ce rapoartele Surgeon General au început să fiu publicate.
Și observați privirea îngrijorată de pe fața ei.
[Considerând tot ce am auzit
am decis ori să mă las de fumat ori să fumez True.
Fumez True.]
(Râsete)
[O țigară cu concentrație scăzută de gudron și nicotină]
Și apoi spune: „Gândește-te la asta.”
Și apoi chiar sub asta cu un font mic
sunt numerele pentru gudron și nicotină.
Ce era o țigară „light”?
Cum funcționa?
Aceasta este o ilustrație a modificării produsului
cunoscută ca „ventilație a filtrului”.
Acela nu este un filtru desfăcut.
Este doar o poză
unde puteți vedea rândurile de găuri de ventilație perforate de laser
care au fost puse în filtru.
Dacă te uiți la o țigară adevărată
sunt mai greu de văzut.
Toate brevetele pentru acest produs arată
că găurile pentru ventilație trebuie să fie la 12 milimetri
distanță față de capătul filtrului.
Cum funcționa?
Țigara era pusă într-o mașinărie.
Mașinăria începea să pufăie țigara,
înregistrând nivele de gudron și nicotină.
În timp ce mașinăria fuma,
aerul din exterior intra prin aceste găuri de ventilație
și dilua cantitatea de fum care intra din țigară.
Așa că în timp ce mașinăria fuma,
chiar era o concentrație mai mică de gudron și nicotină
în comparație cu o țigară obișnuită.
Ceea ce industria tutunului știa
e că oamenii nu fumează ca mașinăriile.
Cum fumează oamenii?
Unde își țin degetele?
(Șoapte)
Unde sunt buzele?
V-am spus că brevetul zicea
că găurile sunt la 12 milimetri de capăt.
Fumătorul nici nu știa că există,
dar între degete și buze găurile sunt blocate.
Și dacă găurile sunt blocate, nu mai e o țigară „light”.
Se pare că există
la fel de multă nicotină într-o țigară „light”
ca într-o țigară obișnuită.
Diferența a fost ce era pe dinafară.
Dar odată ce blochezi ce e pe dinafară,
e o țigară obișnuită.
Congresul a însărcinat FDA
să reglementeze produsele din tutun
acum 10 ani în luna iunie.
Ați auzit statisticile la început
despre aportul extraordinar la boală și deces cauzat de țigări.
Am fost atenți, de asemenea,
la cum funcționează țigările ca dispozitiv de livrare a drogului
și remarcabila eficiență prin care livrează nicotina.
Așa că să aruncăm o privire.
Atunci când un fumător pufăie o țigară,
nicotina din acel puf ajunge în creier
în mai puțin de 10 secunde.
Mai puțin de 10 secunde.
În creier,
acolo sunt „receptorii de nicotină”.
Ei stau acolo...
așteptând.
Așteaptă, în cuvintele acelui document Philip Morris,
următoare „doză de nicotină”.
Fumătorul pe care îl vezi afară,
înconjurat de alți fumători,
în frig,
în vânt,
în ploaie,
se confruntă cu o dorință puternică
și s-ar putea să se confrunte și cu simptome de sevraj.
Acele simptome de sevraj sunt un mesaj chimic
pe care acești receptori îl trimit către corp,
care spun „Hrănește-ne!”
Și un produs care poate livra drogul în mai puțin de 10 secunde
se dovedește a fi un produs incredibil de eficient și de dependent.
Am vorbit cu atât de mulți experți în tratarea dependențelor
în ultimii ani.
Și povestea pe care o aud e aceeași iar și iar:
„Cu mult după ce am reușit să fac pe cineva să renunțe la heroină
sau cocaină sau crack,
nu l-am putut face să renunțe la țigări.”
O mare parte din explicație sunt aceste 10 secunde.
FDA-ul are printre capabilitățile sale de reglementare
folosirea uneltelor de reglementare a produsului
pentru a modifica țigările pe care le știm în mai puțin sau deloc dependente.
Lucrăm la asta.
Și asta ar putea avea un impact profund la nivel de populație
doar prin această reglementare.
Am făcut simulări dinamice la nivel de populație acum un an
și am publicat rezultatele în „The New England Journal”.
Și din cauza acestui efect generațional al acestei reglementări,
pe care îl voi explica imediat,
iată la ce ne așteptăm până la sfârșitul secolului:
mai mult de 33 de milioane de oameni
care altfel ar fi devenit fumători obișnuiți, nu vor deveni,
pentru că țigara pe care o vor consuma
nu poate crea sau susține dependența.
Asta va conduce procentul adulților fumători sub 1,5.
Și aceste două lucruri combinate
vor rezulta în evitarea a mai mult de 8 milioane de decese
asociate cu fumatul
care altfel ar fi avut loc
din cauza impactului generațional.
De ce spun „generațional”?
E despre copii.
90% din fumătorii adulți au început să fumeze când erau copii.
Jumătate din ei au devenit fumătorii obișnuiți
înainte să aibă vârsta legală pentru a cumpăra un pachet de țigări.
Jumătate din ei au devenit fumători obișnuiți înainte să aibă 18 ani.
Experimentare.
Fumat repetat.
Dependență.
Decenii de fumat.
Și apoi bolile,
și de aceea vorbim despre un produs
care va omorî jumătate din utilizatori prematur, mai târziu în viață.
Impactul generațional al acestei reglementări de reducere a nicotinei
este profund.
Acele documente vechi ale industriei aveau o denumire pentru tineri.
Au fost descriși ca „fumători de rezervă”.
Fumătorii de rezervă care vor înlocui fumătorii dependenți
care au murit sau au renunțat.
Generațiile viitoare de copii, mai ales adolescenții,
se vor angaja într-un comportament riscant.
Nu putem împiedica asta.
Dar dacă singura țigară pe care pun mâna
nu va mai putea crea sau susține dependența?
Acesta este răspunsul sănătății publice
la nivel de populație pe termen lung.
Nu am zis nimic despre țigările electronice.
Dar trebuie să spun ceva despre țigările electronice.
(Râsete)
Ne confruntăm cu o epidemie a utilizării acestora de către copii.
Și ce ne îngrijorează cel mai mult,
în combinație cu numerele în creștere ale prevalenței,
este frecvența.
Nu doar că mai mulți copii folosesc țigări electronice,
dar tot mai mulți le-au folosit 20 sau mai multe zile.
în ultimele 30 de zile
decât în orice moment de când țigările electronice au apărut pe piață.
Și la FDA facem tot ce putem,
folosind programe și reglementări,
mai întâi pentru a informa copiii
că acesta nu este un produs inofensiv
și pentru a ne asigura că nu încearcă sau experimentează
orice alt produs din tutun,
indiferent dacă folosește arderea sau nu.
Dar gândiți-vă la țigările electronice într-o piață reglementată cum trebuie,
ce beneficiu ar putea aduce
adulților fumători dependenți de țigări
care încearcă să renunțe la țigări.
Așa că vă voi lăsa cu această viziune:
imaginați-vă o lume
unde singura țigară pe care o vor experimenta
viitoarele generații de copii
nu va mai putea crea sau susține dependența,
datorită unei singuri reglementări.
Imaginați-vă o lume
unde fumătorii îngrijorați de sănătate,
în special dacă o reglemetare are efectul
de a duce nivelele de nicotină la un nivel minim sau non-dependent,
ar putea trece la formele alternative mai puțin nocive
de furnizare a nicotinei,
începând cu medicația pentru nicotina aprobată de FDA
precum gumele, plasturii și pastilele cu nicotină.
Și în final,
imaginați-vă o lume și o piață reglementată corect,
chiar dacă sunt țigări electronice sau orice tehnologie a zilei,
unde nu dezvoltatorii de produse și comercianții
decid ce produse apar pe piață
și cum sunt descrise,
ci oamenii de știință de la FDA,
care analizează propunerile
și decid, folosind standardele pe care Congresul ni le-a încredințat
să le implementăm și să le impunem,
dacă un anumit produs ar trebui să apară pe piață,
dacă comercializarea acelui produs, conform legilor noastre,
e potrivit pentru protecția sănătății publice.
Acestea sunt tipurile de unelte puternice de reglementare
care sunt în puterea noastră
de a lua măsuri împotriva
celei mai mari cauze de boli și decese complet prevenibile
din țară.
Dacă rezolvăm asta bine,
acea traiectorie, implicând acei 5,6 milioane de copii,
poate fi evitată.
Vă mulțumesc!
(Aplauze)